Facebook

Facebook nyɛla pɔhinzuɣu lahibaya wuligibu dundɔŋ din nyɛ American tabiibi baŋsim tuma yaɣili din yuli booni conglomerate Meta nimla  bini. Di nyɛla tabiibi baŋdi kuɣila  yuya  booni Mark Zuckerberg n-ti pahi shikuru bihi anahi daa be  Harvard College shikuru ni,  ni bɛ mini ban daa gbɛri du yiinni yuya daa booni  Eduardo Saverin, Andrew McCollum, Dustin Moskovitz, nti pahi  Chris Hughes baŋdi kuɣila ŋɔ n daa kpali 2004 yuuni ni. Di yuli Facebook ŋɔ daa nyɛla din yina  face book din nyɛ sɔŋsim sɔchisi shɛŋa bɛ ni mali tiri  America university shikuru bihi. Ban daa kuli na su di vukumsi daa nyɛla shikuru din yuli booni  Harvard la shikuru bihi ko, di daa bi di saha ka daa yɛligi chanŋ  North American university shikuruti shɛŋa ni. Bin shaɣu din gbaagi yuuni 2006 polo ha, Facebook daa tila daadama ban daa paagi yuun pinaata sɔli ka bɛ ni tooi nyɛ sɔli n tooi rigisitili, daa gbai yihala tingbani shɛŋa ni baan daa sagiti ni bɛ sola ban ni tooi rigisitili tu ka bɛ paai yuun pinaa'nahi. Zaŋti gba silimiingoli December ni yuuni 2022 ni, salo ban daa be Facebook yaɣili ŋɔ ni daa nyɛla ban daa pari biliyɔŋ dibaata chirili kam puuni. Zaŋti gbaai silimingo  October  ni yuuni 2023 ni, Facebook daa nyɛla din dɔni buta zuɣu webisaati shɛŋa niribi ni beni pam puuni duniya yaangi zuɣu, din vaai kɔbigi puuni vaabu 22.56% din daadam bɛilim daa yirina  United State tingbana ni. Di nin daa nyɛ bɛ ni daanloodi  mobile app shɛli pam yuma 2010 polo.

Facebook  nyɛla din ni tooi nyɛ Internet connectivity nim kaman personal computers, tablets nti pahi  smartphones nim puuni.  A yi rigisitili n naai, ban rigisiti ni tooi zaŋ bɛ anfooni n niŋ, din kuli yan chɛ ka o ninmilibi ni nya o ka baŋ o. Bɛ ni tooi bahi lahibaya, anfooni nima ni  multimedia nti ban be dinni ka bɛ nyɛ zɔri ni taba. Ban be dinni ni tooi lahi sabiri satara n bahiri tabi di zuɣu sahakam, bee di yi lahiniŋ mi ka ban be dinni zaɣi yino kam yi kpa laɣingu di puuni, bɛ ni tooi sabiri satara lala laɣingu maani ka di paari salo ban zaa be lala laɣingu maani.

.

 Taarihi 

 Yuuni 2003 ni zaŋ ni yuuni 2006 ni,  facebook maa, ni daabi kuɣinli ŋun yuli daa booni Thiel la daa bilim yuya daa nyɛla din taɣi. 
Tabiibi baŋdi yuli booni Zuckerberg nyɛla ŋun daa yooi wabisaati din yuli daa booni  "Facemash" la yuuni 2003 ni saha shɛli o ni daa na chani shikuru yuli booni   Harvard University la. O lala wabisaati ŋɔ daa nyɛla bɛ ni zaŋ shili mini wabisaati yuli daa booni  Hot or Not  n maɣisiri taba. Facemash daa nyɛla din daa nyɛ salo ban kalinli daa paai kɔbisinahi ni pihinu nti pahi anfooni nim tuhipishi n daa nyɛ niribi ni yuli shɛŋa di hawa diba'nahi di yoobu nyaanga. lala wabisaati ŋɔ daa nyɛla bi ni daa daai shɛli n bahi Harvard  shikuru ŋɔ tabiibi yaɣa pam ni,  amaa ka di  daa lee nyɛ shikuru ŋɔ karimba kpem' ni daa na gbai shili tuma zali dabisi bihi sunsuuni. Zuckerberg daa nyɛla bɛ ni daa ŋmaai samli ti so ni o yɔ,  ka di daliri nyɛla ni o wabisaati maa nyɛli din viiri niribi daashili n wuhiri duniya nima, ni lahi bi lahi doli bɛ ni boli sabbu zali kpana yaɣi shɛli bɛ ni boli ni Copyright la zali kpana. Sahabɛla sunsuuni, o samli maa daa nyɛla din shɛɛ tiŋa. Zuckerberg daa nyɛla ŋun daa yɛligi o lala tabiibi baŋsim tuma ŋɔ lala yuuni maa ni,  n daa kpa laɣingbai bɔhimbu wabisaati..

 kundivihira